Die tydsduur vir die hele proses vanaf aansoek om onderhoud gedoen word tot die betaling van onderhoud sal afhang van die samewerking van beide partye. Sou die partye `n ooreenkoms bereik, kan die eerste betaling redelik vinnig geskied en sal die datum van betaling van die onderhoud in die onderhoudsbevel gespesifiseer word. Maar, sou die partye nie `n ooreenkoms kan bereik nie, sal die saak verwys word vir verdere finansiële ondersoek. So `n verwysing kan `n paar maande neem. By terugkeer tot die hof sal die hof na die finansiële posisie van beide partye asook die behoeftes van die kind kyk en dan besluit watter bedrag onderhoud betaal moet word.
`n Skuldbeslagbevel - die werkgewer trek die geld direk van die verantwoordelike persoon se salaris af en betaal dit oor in die hof se bankrekening. Jy kan dan die geld by die plaaslike hof oor die toonbank gaan kollekteer.